CELEX: C2006/261/45
Language: lt
Date: 2006-10-28 00:00:00
Title: Byla T-235/06 2006 m. rugpjūčio 30 d. pareikštas ieškinys byloje Austrian Relief Program prieš Komisiją

28.10.2006   
            
            
               LT
            
            
               Europos Sąjungos oficialusis leidinys
            
            
               C 261/24
            
         2006 m. rugpjūčio 30 d. pareikštas ieškinys byloje Austrian Relief Program prieš Komisiją
   
   (Byla T-235/06)
   (2006/C 261/45)
   Proceso kalba: vokiečių
   Šalys
   
      Ieškovė: Austrian Relief Program — Verein für Not- und Katastrophenhilfe (Insbrukas, Austrija), atstovaujama advokato C. Leyroutz
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. gegužės 4 d. debetinį dokumentą Nr. 3240802998 ir
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Vykdydama Europos Sąjungos finansuojamą programą Obnova Komisija pasirinko ieškovą įgyvendinti projektą Serbijoje, remiantis 1998 m. balandžio 2 d. pasirašyta sutartimi (Obnova sutartis). 2006 m. gegužės 4 d. laišku Komisija reikalavo iš ieškovo grąžinti visas sumas, dėl kurių buvo susitarta šioje sutartyje. Ieškovas pateikia šį ieškinį dėl minėto sprendimo.
   Pirmiausia ieškovas teigia, kad Komisija nebuvo kompetentinga priimti ginčijamą sprendimą, nes dėl Obnova sutarties kilusius ginčius yra kompetentingas spręsti teismas Briuselyje.
   Be to, ieškovas teigia, kad atsakovė pažeidė esminius formos reikalavimus. Ypač yra neužtikrinta ieškovo teisė būti išklausytam ir pažeista pareiga motyvuoti, numatyta EB 253 straipsnyje. Šiuo atžvilgiu yra kritikuotinas dar ir klaidingas bylos aplinkybių vertinimas.
   Galiausiai ieškovas priekaištauja dėl atsakovės piktnaudžiavimo savo teisėmis, nes pastaroji reikalauja grąžinti visą sumą dėl kurios buvo susitarta Obnova sutartyje, nepaisant to, kad ši sutartis buvo vykdoma tinkamai ir atskiri projektai buvo tinkamai įgyvendinti.